b'\n_START_ARTICLE_\nProtsess (Kafka)\n_START_SECTION_\nTegelased\n_START_PARAGRAPH_\nJosef K. \xe2\x80\x93 teose peategelane, kes t\xc3\xb6\xc3\xb6tab pangas. Ta on ambitsioonikas, taibukas, igati kompetentne ja pigem arutlev kui lahke. Oma arreteerimise p\xc3\xa4rast satub mees \xc3\xbcha suuremasse depressiooni ja halveneb ka tema t\xc3\xb6\xc3\xb6 kvaliteet. Ta justkui ei suudagi enam oma t\xc3\xb6\xc3\xb6le keskenduda ja selmet tegeleda oma klientidega, otsib ta p\xc3\xa4\xc3\xa4seteed kogu sellest kohtujamast. Ta v\xc3\xb5itleb n\xc3\xa4htamatu vaenlasega, kelle tegelikku v\xc3\xb5imu ta esialgu ei suudagi aimata._NEWLINE_Preili Br\xc3\xbcstner \xe2\x80\x93 on kaunis naine, kes elab K.ga samas majas. K. paistab temast justkui sissev\xc3\xb5etud olema, kuid ei julge seda naisele p\xc3\xa4riselt tunnistada. Preili lubab mehel ennast \xc3\xbchel \xc3\xb5htul suudelda, kuid hiljem l\xc3\xbckkab ta k\xc3\xb5rvale, nii et mees j\xc3\xa4\xc3\xa4b vaid abituna pealt vaatama._NEWLINE_Proua Grubach \xe2\x80\x93 majaperenaine, kes pidas K.st v\xc3\xa4ga lugu ja tahtis talle igati meele j\xc3\xa4rele olla. Koristas ja t\xc3\xb5i igal hommikul s\xc3\xbc\xc3\xbca. Paistis lahke ja hea, aga r\xc3\xa4\xc3\xa4kis preili Br\xc3\xbcstnerit taga, mis K-le ei meeldinud._NEWLINE_Onu Carl \xe2\x80\x93 au oli tema jaoks v\xc3\xa4ga t\xc3\xa4htis. Pidas K-st lugu ja tahtis, et kogu kohtujama v\xc3\xb5imalikult kiiresti korda aetaks. V\xc3\xa4ga kannatamatu mees, kes elas maal ja linnas k\xc3\xa4is ainult asju ajamas. K\xc3\xbclastas K.d harva, aga alati mingisuguse p\xc3\xb5hjusega, et viimane aitaks tal tema t\xc3\xa4htsad asjad v\xc3\xb5imalikult kiirest linnasoleku ajal \xc3\xa4ra korraldada. K\xc3\xa4is K.le peale, et too valiks endale advokaadiks Huldi. _NEWLINE_Huld \xe2\x80\x93 advokaat, kes tegeles alama astme kohtu asjadega, tegi ka nn. heategevust\xc3\xb6id, aga K. juhtum huvitas teda eriti, sest ta lootis endale kuulsust ja kasu teha. Tema k\xc3\xa4e all liikusid K. asjad v\xc3\xa4ga aeglaselt ja alati t\xc3\xb5i advokaat ettek\xc3\xa4\xc3\xa4ndeks ebausutavaid p\xc3\xb5hjusi. Kohtles \xc3\xbcht oma klientidest nagu koera, kes tema armul elab. _NEWLINE_Leni \xe2\x80\x93 Huldi p\xc3\xb5etaja, v\xc3\xa4ike armas t\xc3\xbcdruk, kellele K. kohe meeldima hakkab. Hiljem selgub, et talle meeldivad k\xc3\xb5ik s\xc3\xbc\xc3\xbcdistatavad. Tema ja K. vahel kujuneb v\xc3\xa4iksemat sorti af\xc3\xa4\xc3\xa4r. _NEWLINE_Asedirektor \xe2\x80\x93  pangas K. peamine rivaal, kes otsib igat v\xc3\xb5imalust, et K.d maha teha ja direktori silmis langetada._NEWLINE_Rudi Block \xe2\x80\x93 m\xc3\xbc\xc3\xbcgimees, kes on samuti s\xc3\xbc\xc3\xbcdistatav, just nagu K-gi. Huld on tema advokaat ja Rudi laseb tal ennast alandada. Tema protsess on kestnud juba viis aastat, ilma et oleks toimunud m\xc3\xa4rgatavat edasiminekut. Kunagi oli ta v\xc3\xa4ga edukas, aga protsessile kulunud raha ja aja t\xc3\xb5ttu on ta vaid vari sellest suurest ja edukast mehest, mis ta kunagi oli. Kuigi ta palkas endale teisigi advokaate, on k\xc3\xb5ige suurem v\xc3\xb5im tema \xc3\xbcle ikkagi Huldil. _NEWLINE_Titorelli \xe2\x80\x93 kohtumaalija (p\xc3\xa4ritav amet*), kes aitab K.d tema protsessiga, seletab asju nii, nagu nad tegelikult on. Omab palju tutvusi madalama astme kohtus. Vastuteeneks ostab K. paar tema maastikumaali, mis k\xc3\xb5ik n\xc3\xa4evad v\xc3\xa4lja peaaegu identsed. Temaga samas majas elab terve kari v\xc3\xa4ikeseid t\xc3\xbcdrukuid, kes tahavad, et kunstnik neid maaliks, sest \xc3\xbcks kord oli ta \xc3\xbchte neist endale modelliks palunud.\n_START_SECTION_\nKokkuv\xc3\xb5te\n_START_PARAGRAPH_\nRomaan Josef K. nimelisest pangat\xc3\xb6\xc3\xb6tajast, kes \xc3\xbchel hommikul arreteeritakse teadmata p\xc3\xb5hjustel, mida ei talle ega ka kellelegi teisele ei avalikustata. Talle tehakse teatavaks, et ta peab ilmuma kohtu ette ja on k\xc3\xa4imas protsess tema s\xc3\xbc\xc3\xbcasja kohta.\n_START_SECTION_\nArreteerimine\n_START_PARAGRAPH_\n\xc3\x9chel hommikul veidi enne K. kolmek\xc3\xbcmnendat s\xc3\xbcnnip\xc3\xa4eva ilmuvad tema elukohta ametnikud, kes teevad K.le selgeks, et ta on arreteeritud, t\xc3\xa4psustamata mille eest. Siiski peab K. ilmuma Asjaajamiste komitee ette ja ennast kaitsma. K. arvab, et see k\xc3\xb5ik on vaid nali. Siiski, p\xc3\xa4rast seda, kui tal lubatakse vahetada \xc3\xb6\xc3\xb6s\xc3\xa4rk \xc3\xbclikonna vastu, kohtub ta politsei\xc3\xbclemaga, kes tundub K.le isegi meeldiv. P\xc3\xa4rast jutuajamist ametnikud lahkuvad ja j\xc3\xa4tavad K. omapead. K. ulatas uurijale k\xc3\xa4e, millele too ei vastanud. Jutu k\xc3\xa4igus l\xc3\xb5huti pr. Grubachi  serviis ja tekitati talle peavalu. Politseiinspektor v\xc3\xb5ttis K. vastu preili Br\xc3\xbcstneri toas, kus viibisid ka kolm ametnikku pangast, kus K. t\xc3\xb6\xc3\xb6tas. (K. oli pangas saavutanud k\xc3\xbcllaltki hea koha ning tal  olid head suhted panga presidendiga, aga mitte nii head asepresidendiga, kes k\xc3\xb5igest hoolimata pidi K. kui arvestatava j\xc3\xb5uga suhteid parandama hakkama*) Sama p\xc3\xa4eva \xc3\xb5htul l\xc3\xa4ks K. Br\xc3\xbcstneri juurde vabandama, kes oli nii hilisest jutuajamisest pisut ehmunud. Nende juttu kuulis pealt majaomaniku sugulane, kes magas k\xc3\xb5rvaltoas. K. oli valmis preili au eest seisma ja \xc3\xbctles viimasele, et ta teeb k\xc3\xb5ik heaks. Ta r\xc3\xa4\xc3\xa4kis talle ka seda, et oli arreteeritud. Rohkem ta preiliga kokku ei juhtunud, sest naine samah\xc3\xa4sti kui v\xc3\xa4ltis teda.\n_START_SECTION_\nKohturuum (esimene \xc3\xbclekuulamine)\n_START_PARAGRAPH_\nJosef otsustab l\xc3\xb5puks siiski kohtusse kohale ilmuda, p\xc3\xa4rast seda, kui talle t\xc3\xb6\xc3\xb6 juurde helistatakse. Panga asedirektor oli K. enda juurde s\xc3\xb6\xc3\xb6ma kutsunud, aga K. pidi kutsest loobuma. P\xc3\xa4rast saadud k\xc3\xb5net j\xc3\xa4i K. telefoni juurde seisma, samal ajal kui panga ad. r\xc3\xa4\xc3\xa4kis, ja selleks, et endale vabandust leida, \xc3\xbctles K., et talle unustati t\xc3\xa4psustada kellaaega. Asedirektor pakkus talle lahkesti, et K. v\xc3\xb5ib neile tagasi helistada, aga K. loobus sellest ning tema vabandus muutus veelgi mannetumaks. Kohus asus k\xc3\xbcllaltki k\xc3\xb5rvalises linnajaos ja K.le \xc3\xbcllatuseks k\xc3\xb5ige \xc3\xbclemisel korrusel. Ta oli otsimisele kulutanud p\xc3\xa4ris palju aega, sest selleks, et v\xc3\xa4ltida \xc3\xbctlemist, et otsib kohust, \xc3\xbctles ta hoopis, et otsib meistrit (k\xc3\xa4sit\xc3\xb6\xc3\xb6list*), keda ta siiski ei leidnud. L\xc3\xb5puks j\xc3\xb5udis ta \xc3\xbchte ruumi, kus oli v\xc3\xa4ga palju rahvast ja kogu inimsumma keskel oli naine, kes K. j\xc3\xa4rel ukse sulges ja \xc3\xbctles, et teda oodatakse. Kohturuumi astudes n\xc3\xa4gi K., et ametnikud jaguneksid justkui kahte leeri, aga see oli vaid pettekujutelm. (Ametniku tundis \xc3\xa4ra \xc3\xbche teistsuguse n\xc3\xb6\xc3\xb6bi j\xc3\xa4rgi. Spetsiifiline*) K. polnud mitte midagi ette valmistanud ja otsustas r\xc3\xa4\xc3\xa4kida nii, nagu asi talle tundus. Kohtunikuks oli nooremapoolne mees, kelles K. autoriteeti ei n\xc3\xa4inud. K\xc3\xb5igele lisaks tegi K. nalja kohtuniku raamatu \xc3\xbcle ja see v\xc3\xb5ttis kohtuniku kohmetuma. K.le aplodeeriti (\xc3\xbcks pool) ja sellest sai mees innustust. Ta hakkas veelgi vaimustunumalt r\xc3\xa4\xc3\xa4kima ja tegi kohut k\xc3\xbcllaltki maha. Kogu selle tegevuse k\xc3\xa4igus astus kohturuumi seesama naine, keda K. oli enne eesruumis n\xc3\xa4inud. Tema tulek h\xc3\xa4iris pisut K.d, veidi aega hiljem n\xc3\xa4gi K. kuidas \xc3\xbcks mees selle sama naise kinni v\xc3\xb5ttis. Naine karjatas ja K. tahtis naist p\xc3\xa4\xc3\xa4stma minna. Ta lahkus oma kohalt kuid ametnikud p\xc3\xbc\xc3\xbcdsid teda takistada. Alles n\xc3\xbc\xc3\xbcd m\xc3\xb5istis K., et kohtus pole mingeid pooli, vaid, et k\xc3\xb5ik ametnikud on tema vastu ja kogu see aplodeerimine oli vaid petteks. K lahkus kohtust ja talle \xc3\xb6eldi, et ta oli just oma parima v\xc3\xb5imaluse k\xc3\xa4est lasknud.\n_START_SECTION_\nKohturuum (t\xc3\xbchi kohturuum)\n_START_PARAGRAPH_\nJ\xc3\xa4rgmisel korral l\xc3\xa4heb Josef uuesti kohtusse, lootuses asja parandada, aga mitte kedagi peale naise seal ei olnud. Naine p\xc3\xbc\xc3\xbcdis K.le seletada, kuidas asjad kohtus k\xc3\xa4ivad ja ka seda, et K. oli oma parima v\xc3\xb5imaluse k\xc3\xa4est lasknud. K. meeldis naisele ja viimane seletas talle, kes oli olnud see mees, kelle k\xc3\xa4est K. teda p\xc3\xa4\xc3\xa4sta p\xc3\xbc\xc3\xbcdis. Tegemist oli \xc3\xb5pilasega, kellest hiljem v\xc3\xb5is saada t\xc3\xa4htis ametnik, seet\xc3\xb5ttu ei v\xc3\xb5inud naise mees \xc3\xb5pilasele mitte midagi halvustavat \xc3\xb6elda. Naise mees oli kuller, keda just \xc3\xb5igel hetkel minema saadeti, et naine \xc3\xb5pilase juurde toimetada, kui meest pole. K. ja naine l\xc3\xa4ksid kohtusaali, mis oli t\xc3\xbchi ja kus oli paar raamatut. Josef vaatas neid ja n\xc3\xa4gi halvustatavaid pilte. \xc3\x95pilane ilmus kohtusaali ja kuigi K. tahtis naisega rohkem aega veeta, v\xc3\xb5ttis punapea naise turjale ja jooksis temaga minema, kuhugi \xc3\xbclemisele korrusele. \xc3\x84raminekul naine lehvitas naerdes K.le.  K. j\xc3\xa4i koridori seisma ega saanud aru, kuhu naine viidi. Ta ei suutnud uskuda, et kohtuametnike ruumid asuvad p\xc3\xb6\xc3\xb6ningul, aga l\xc3\xa4hemale astudes ta just seda n\xc3\xa4gigi. Josef tundis ennast kohtunikest parema olevat, sest samal ajal, kui nemad pidid p\xc3\xb6\xc3\xb6ningukambrites l\xc3\xa4ppunud \xc3\xb5hus ja v\xc3\xa4ikestes tubades aega veetma, oli temal oma suur ruum pangas. Seal samas koridoris kohtus ta kohtuteenriga, kelle naist ta just oli n\xc3\xa4inud minema viidavat. Kohtuteenri kannul, kes lubas talle ametnike ruume n\xc3\xa4idata, liikus K. m\xc3\xb6\xc3\xb6da kitsukest koridori, kus pinkidel istusid mehed, kes paistsid justkui rusutud. Ta r\xc3\xa4\xc3\xa4kis \xc3\xbchega neist, kes esmapilgul ei suutnudki talle midagi vastata, vaid vaatas talle otsa. Kohtuteener lahkus ja K.l hakkas l\xc3\xa4mbest \xc3\xb5hust paha ja ta ei suutnud kuidagi v\xc3\xa4lja saada. \xc3\x9chel uksel oli viisakas riietuses mees ja naine, kes teda ruumidest v\xc3\xa4lja aitasid. Tema tervis ei olnud mitte kunagi varem selliseid trikke teinud, kuid n\xc3\xbc\xc3\xbcd otsustas K. kindlalt oma p\xc3\xbchap\xc3\xa4evi paremini veeta, kui m\xc3\xb6\xc3\xb6da kohtumaja ringi k\xc3\xa4ies.\n_START_SECTION_\nPreili B\xc3\xbcrstneri s\xc3\xb5ber\n_START_PARAGRAPH_\nPreili Br\xc3\xbcstner oli justkui K.d v\xc3\xa4ltima hakanud. K. kirjutas talle kirja, millele ta vastust ei saanud. Josef polnud preili Br\xc3\xbcstnerit juba pikemat aega n\xc3\xa4inud ja n\xc3\xbc\xc3\xbcd, kui ta hommikul \xc3\xa4rkas, n\xc3\xa4gi ta preili Montagi oma asjadega preili tuppa kolimas. K. kahtlustas otsekohe, et preili tegi seda selleks, et K. temaga r\xc3\xa4\xc3\xa4kida ei saaks. P\xc3\xa4rast kolimist \xc3\xbctles teenija, et Montag sooviks K.ga r\xc3\xa4\xc3\xa4kida. K. oli n\xc3\xb5us ja l\xc3\xa4ks k\xc3\xb6\xc3\xb6ki, et temaga kokku saada. Montag \xc3\xbctles, et preili Br\xc3\xbcstner ei n\xc3\xa4e tema ja K. kokkusaamisel mitte mingisugust m\xc3\xb5tet ja see, mis varem toimus, oli t\xc3\xbchiasi. Kapten Lanz sai Montagiga h\xc3\xa4sti l\xc3\xa4bi ja kui kapten k\xc3\xb6\xc3\xb6ki tuli, k\xc3\xa4itus mees naisega v\xc3\xa4ga elegantselt. K. lahkus k\xc3\xb6\xc3\xb6gist, aga ei suutnud preili uksest niisama m\xc3\xb6\xc3\xb6da k\xc3\xb5ndida ja piilus sisse p\xc3\xa4rast seda, kui tema koputamine mingeid tulemusi ei andnud. Kahjuks n\xc3\xa4gid preili Montag ja kapten seda pealt ja K. kohmetus, mille tulemusena kiiruga oma tuppa tagasi l\xc3\xa4ks.\n_START_SECTION_\nPiitsutaja\n_START_PARAGRAPH_\nM\xc3\xb5ni p\xc3\xa4ev hiljem, kui K. t\xc3\xb6\xc3\xb6l oli ja m\xc3\xb6\xc3\xb6da koridori liikus, kuulis ta meeste halamist toast, mis pidi olema ainult kolikamber. Ta avas ukse ja oma \xc3\xbcllatuseks n\xc3\xa4gi ametnikke, kes arreteerimisel olid tema pealt kasu l\xc3\xb5igata \xc3\xbcritanud. Peale nende oli seal ka kasvult suurem mees, kes hoidis k\xc3\xa4es piitsa. Ta kamandas mehi lahti riietuma, et neid karistada. Ametnikud palusid K. abi ja tahtsid teada, miks K. nende peale kaebas, sest see, mida nemad tegid, oli v\xc3\xa4ga tavaline ja nii tehtigi. K. p\xc3\xbc\xc3\xbcdis piitsutajale raha pakkuda, aga too keeldus. Josef ei osanudki varem arvata, et neid mehi tema p\xc3\xa4rast karistatakse, aga nii see oli. \xc3\x9chte meest ootas ees edutamine, mille kahjuks K. untsu keeras. Piitsutaja hakkas j\xc3\xa4relandmatult mehi l\xc3\xb6\xc3\xb6ma ega n\xc3\xa4idanud pisimatki halastuse m\xc3\xa4rki. K. ei suutnud seda taluda ja l\xc3\xb5i ukse kinni. Karjed lakkasid, kuid keegi oli majas ka peale Josefi ja ta pidas nendega v\xc3\xa4iksemat sorti dialoogi, mille j\xc3\xa4rel lahkus. J\xc3\xa4rgmisel p\xc3\xa4eval tagasi tulles avas ta ukse j\xc3\xa4lle ja k\xc3\xb5ik oli t\xc3\xa4pselt sama moodi nagu eelmisel p\xc3\xa4eval. Ta otsustas see kord j\xc3\xa4\xc3\xa4da kauemaks t\xc3\xb6\xc3\xb6le ja v\xc3\xa4iksemad ametnikudki ei julgenud lahkuda enne kui tema.\n_START_SECTION_\nK. onu ja Leni\n_START_PARAGRAPH_\nOnu k\xc3\xbclastas Josefit harva ja kui ta seda tegi, siis ainult \xc3\xa4riasjus. Siiski paisis onu olevat v\xc3\xa4ga h\xc3\xa4iritud sellest, et K. oli kohtu alla pandud ja tahtis teda tutvustada oma s\xc3\xb5brale, kelle s\xc3\xb5ber t\xc3\xb6\xc3\xb6tas kohtus. K. k\xc3\xa4itumine ja see, et K. v\xc3\xb5ttis kogu protsessi poolnaljana, h\xc3\xa4iris onu ja ta p\xc3\xbc\xc3\xbcdis K.le selgeks teha, et kaalul ei ole mitte ainult tema enda au, vaid terve perekonna au. Advokaadi juures oli K. pigem k\xc3\xb5rvalehoidja ega sekkunud juttu, vaid esimesel v\xc3\xb5imalusel l\xc3\xa4ks ta Leni juurde, kes n\xc3\xa4itas tema suhtes t\xc3\xb5sist huvi \xc3\xbcles (nagu hiljem selgub, meeldisid talle s\xc3\xbc\xc3\xbcdistatavad*) Nad oli temaga kahekesi toas, kus K. n\xc3\xa4gi esimest korda kohtut\xc3\xa4iturist maalitud pilti (tehtud Titorelli poolt.) Sellel pildil paistis alama astme kohtunik palju suurem ja m\xc3\xb5juv\xc3\xb5imsam kui ta tegelikult oli. Onu oli n\xc3\xb6rdinud, et K. ei v\xc3\xb5tnud asja t\xc3\xb5siselt ja oli lasknud k\xc3\xa4est suurep\xc3\xa4rase v\xc3\xb5imaluse oma olukorda parandada. Huld oli ikkagi n\xc3\xb5us hakkama K. advokaadiks, kuigi ta tervis oli v\xc3\xa4ga halb ja Leni pidi tema eest hoolitsema. K. hakkas tihti advokaadi juures k\xc3\xa4ima, sest siis sai ta Leniga kokku. Siiski ei olnud kogu protsessi juures m\xc3\xa4rgata mingit progressi.\n_START_SECTION_\nAdvokaat, kaupmees, maalija\n_START_PARAGRAPH_\nProtsessiga seonduvad edusammud ei rahulda K-d. T\xc3\xb6\xc3\xb6 juures p\xc3\xbc\xc3\xbcab asedirektor K. jalgealust igal moel \xc3\xb5\xc3\xb5nestada(v\xc3\xb5tab K. kliendid endale) ja K laseb tal seda teha, sest tema enda m\xc3\xb5tted on pidevalt protsessi juures. Siiski vabrikant, kes on Josefi klient soovitab K.l kohtuda Titorelliga, kes oli kohtumaalija, sest temast v\xc3\xb5iks protsessi juures suurt kasu olla. K. suundub Titorelli juurde(elab teisel pool linna, linnaosa v\xc3\xa4ga vaene, titorelli elab viimasel korrusel, p\xc3\xb6\xc3\xb6ningul), kellel k\xc3\xbcll puuduvad ametlikud tutvused, kuid kes m\xc3\xb5istab seda, kuidas kohus t\xc3\xb6\xc3\xb6tab paremini kui enamus ja on valmis ka K.d valgustama. Tema kohaselt on kolm taktikat: t\xc3\xb5eline \xc3\xb5igeksm\xc3\xb5istmine, n\xc3\xa4iline \xc3\xb5igeksm\xc3\xb5istmine ja venitamine.\n_START_SECTION_\nBlock ja advokaadi vallandamine\n_START_PARAGRAPH_\nK. otsustab protsessi k\xc3\xa4igu enda k\xc3\xa4tesse v\xc3\xb5tta ja suundub otsustavalt advokaadi juurde, et talle teatada, et tema teeneid enam ei vajata.(P\xc3\xb5hiliselt sellep\xc3\xa4rast, et advokaat pole tema protsessi heaks midagi teinud, isegi esimest avaldust pole sisse antud). Enne advokaadi n\xc3\xa4gemist r\xc3\xa4\xc3\xa4gib ta kaupmees Blockiga, kelle jaoks advokaat samuti t\xc3\xb6\xc3\xb6tab, aga kelle protsess on kestnud juba viis aastat. Kuigi advokaat keelas tal teiste nurgaadvokaatide v\xc3\xb5tmise, on kaupmehel siiski neid 5 ja ta plaanib neid veel lisaks v\xc3\xb5tta. Block elab enmus oma ajast advokaadi juures(elamistingimused nagu koeral), et olla igal ajal advokaat Huldile k\xc3\xa4ttesaadav. K\xc3\xb5ige rohkem v\xc3\xb5imu omab tema \xc3\xbcle just see advokaat ja tema ees on kaupmees n\xc3\xb5us ka p\xc3\xb5lvitama. K.l hakkab advokaadi korraldatud etteastest lihtsalt paha ja ta lahkub kiiresti majast. Advokaat \xc3\xbcritas selle etteastega K.-d m\xc3\xb5jutada, et ta ei l\xc3\xb5petaks temaga suhteid. K. saab lisks teada, et tema armstatud Lenile meeldivad k\xc3\xb5ik s\xc3\xbc\xc3\xbcalused ning see tekitab Josef K.-s vastuolu.(l\xc3\xb5petamata peat\xc3\xbckk*)\n_START_SECTION_\nKirikus\n_START_PARAGRAPH_\nK. oli n\xc3\xb5ustunud n\xc3\xa4itama t\xc3\xa4htsale kliendile, kes oli tulnud Itaaliast, linna vaatamisv\xc3\xa4\xc3\xa4rsusi. See oli ka ainus, mida K.l viimasel ajal teha lastakse, sest t\xc3\xa4htsamaid \xc3\xbclesandeid talle enam ei usaldata. Selle \xc3\xbcle on K.l isegi pisut hea meel, sest saab rohkem aega veeta protsessiga tegeledes. Kui ta j\xc3\xb5udis kokkulepitud kohtumispaika kirikus, ootas ta v\xc3\xa4lismaalast p\xc3\xa4ris pikalt.Ilm oli v\xc3\xa4ga kehv- vihm sadas ja k\xc3\xbclm. Siis t\xc3\xbcdines ta \xc3\xa4ra ja tahtis lahkuda, aga temaga hakkas r\xc3\xa4\xc3\xa4kima \xc3\xbcks noorem mees, kes v\xc3\xb5ttis k\xc3\xb5igepealt koha kantslis. Mees r\xc3\xa4\xc3\xa4kis K.le m\xc3\xb5istuloo "Seaduse ees", mille eesm\xc3\xa4rk oli asju selgitada kuid mis ajas K. veelgi rohkem segadusse ja viitas sellele, et K. olukord on lootusetu Preester ja K. arutavad pikemalt selle loo t\xc3\xa4hendust ja sisu, kuid kumbki t\xc3\xb5elisele j\xc3\xa4reldusele ei j\xc3\xb5ua.\n_START_SECTION_\nL\xc3\xb5pp\n_START_PARAGRAPH_\nEnne kolmek\xc3\xbcmne esimest s\xc3\xbcnnip\xc3\xa4eva saabuvad K. juurde kaks meest(soliidselt riides), kelle \xc3\xbclesandeks on K. tapmine. K. ei hakka neile eriti vastu, kui nad teda m\xc3\xb6\xc3\xb6da linna hukkamispaika viivad. Hukkamispaigaks on karj\xc3\xa4\xc3\xa4r, kus ta pidi ennast ise \xc3\xa4ra tapma, aga ta ei suutnud seda teha. Seej\xc3\xa4rel tapsid kaks meest ta noaga (k\xc3\xb5ri l\xc3\xa4bi ja noaga s\xc3\xbcdamesse*) Nad vaatasid K.le otsa ja \xc3\xbctlesid "Nagu koer!"'